Lutter von der Recke
Lutter von der Recke oli Liivi ordu rüütelvend 16. sajandil. Tema vanemad olid Johann von der Recke ja Agnes von Vaerst. Ta pärines Vestfaalist Blankensteini lähedalt. Lutterit on mainitud 1510. aastal rüütelvennana, kuid rohkem andmeid tema kohta praktiliselt polegi. Teda on mõnikord peetud Tallinna komtuuriks, ent tõenäoliselt on teda segi aetud toonase Tallinna komtuuri Johann von der Reckega.